काठमाडौं । नेपाल शैक्षिक परामर्श संघ (इक्यान)को आउँदो शनिबार निर्वाचन हुँदैछ । दुई वर्षे कार्यकालका लागि हुने निर्वाचनमा प्यानलसहित दुई वटा समूहले उमेदवारी दिइसकेका छन् । बुधबार दुबै समूहले मनोनयन दर्ता गराई सकेका छन् । नेट्कोटेक टेक्नोलोली प्रालिका सञ्चालक तथा इक्यानका पूर्व उपाध्यक्ष सरोजकुमार बस्नेत र इक्यानका वर्तमान उपाध्यक्ष तथा रोयल फाउण्डेसनका सञ्चालक विष्णुहरी पाण्डेको समूह चुनावी मैदानमा उत्रिएको छ । दुबै समूहले आ–आफ्नो प्यानल घोषणा गरिसकेका छन् ।
